**Mauritz Sigvard Marjasin** (født 24. november 1929 i Högalids församling på Södermalm i Stockholm, død 24. januar 2021 i Örebro var en svensk embedsmann og fagforbundsleder. Han var Kommunalarbetareförbundets ordfører 1977–1988 og landshövding i Örebro län 1989–1994.

Liv og virke
------------

### Bakgrunn

Sigvard Marjasins farmor var jødinne og innvandret til Sverige fra Ukraina. Han gikk syvårig folkeskole og arbeidet deretter en mengde steder – som visergutt, charkuterist, sjømann, «smörgåsnisse» og i flere stillinger i hotell. Han gikk også inn i fagforbundsarbeid. Med tiden tok han sosionomeksamen, hvoretter han var forstander for en faglig kveldsskole.

Han deltok som frivillig for Israel i den arabisk-israelske krig i 1948.

### Kommunalarbetarförbundet

Etterhvert ble Marjasin aktiv i Kommunalarbetareförbundet, der han i 1963 begynte som ombudsmann. I 1967 ble han utdannelsessekretær i forbundet. I 1977 ble han valgt til forbundsordfører. Samtidig ble Margareta Svensson valgt til nestordførende, og ble dermed den første kvinne i forbundets ledelse. Som kommunalordfører fremtrådte Marjasin ofte i massemediene og syntes flittig i debatter og talerstoler, der han utmerket seg med sine kvikke replikker. Han ble derfor ettertraktet som intervjuperson i pressen, der hans uttalelser ofte ble gitt negativ oppmerksomhet. I sin tid som Kommunalarbetareförbundets ordfører gjorde han seg kjent for hard motstand mot privatisering, særlig i barneomsorgen.

### Landshøvding og senere oppdrag

Etter sin faglige karrier fikk han av den sosialdemokratiske regjeringen flere oppdrag innen statlig forvaltning. Marjasin ble i 1989 utnevnt til landshövding i Örebro län. Hans tid som landshövding ble preget av et engasjement for regionale spørsmål. Marjasin tok initiativ til den renovering av Örebro slott som ble gjennomført årene 1992–1993.

I 1994 gikk Marjasin av med pensjon fra sitt oppdrag som landshövding. Samtidig ble han lerder av Granskningskommissionen (Palmekommissionen), en post han hadde frem til 1996.

### Tiltale, frikjennelse

I 1996 ble Marjasin mistenkt for å i sin tid som landshövding ha avgitt manipulerte representasjonskvitteringer og dobbelfakturert utlegg. Han ble tiltalt for trolöshet mot huvudman, bedrageri og undertrykkelse av urkunde. Marjasin kommenterte tiltalen med at han hadde handlet *«klantigt, men inte oetiskt eller brottsligt»*. Til slutt ble han helt frikjent.

Sigvard Marjasin ble i samband med tiltalen utsatt for en omfattende medieoppmerksomhet. Den var på sitt mest intensive sommeren 1996, da Marjasin med hensyn til pågående politiutredning ikke ville eller kunne uttale seg for pressen.

### Død

Sigvard Marjasin døde som følge av covid-19 i opå universitetssykehuset i Örebro den 25. januar 2021, i en alder av 91 år.

Referanser
----------

1. ↑   Sveriges Radio, «Sigvard Marjasin har avlidit», utgitt 25. januar 2021, besøkt 31. januar 2021[Hentet fra Wikidata]
2. ↑  *Sveriges befolkning 1980*, CD-ROM, version 1.00 (Sveriges Släktforskarförbund 2004).
3. ↑  Norén, Stellan. «Sigvard Marjasin är död – avled i sviterna av covid -19». NA.se.
4. ↑  «De kämpade för det nya Israel». *Menorah, nummer 3*. 1998.
5. 1 2  "Sigvard Marjasin 1978-88". Arkivert 14. juli 2014 hos Wayback Machine. Kommunal.se. Lest 11. juli 2014.
6. ↑  Göran Tivenius: *Örebro slott - en resa i tiden*, s. 25. Statens Fastighetsverk / Vasakronan 1993
7. ↑  "Marjasin: "Mitt parti har svikit i pensionsfrågan"". Arkivert 14. juli 2014 hos Wayback Machine. NA.se, 2014-06-05. Lest 12 juli 2014.
8. ↑  "landshövding – 1997-04-04".[*død lenke*]NE.se. Lest 12. juli 2014.
9. 1 2  Asker, Anna (2007-04-23/2014-03-13: "Ånger är inget för Marjasin". Svd.se. Lest 11. juli 2014.
10. ↑  Wolters, Staffan (1997-12-04): "Sigvard Marjasin om journalistdrevet: Till slut ringde jag polisen". Journalisten.se. Lest 11. juli 2014.
11. ↑  svt.se: *Sigvard Marjasin död, avled i sviterna av covid-19*, 25. januar 2021, lest 25. januar 2021

Eksterne lenker
---------------

 Wikiquote: Sigvard Marjasin – sitater

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |